Maaliskuun tietokirjauutuuksissa päästään uppoutumaan kisapappi Leena Huovisen muistelmiin ja mieskuoro Semmareiden tapahtumarikkaaseen historiaan. Minea Blomqvistin ja Ronnie O'Sullivanin elämäkerroissa avataan tapahtumia urheilusaavutusten taustalla. Lisäksi tutustutaan kuuteen aineeseen, jotka lisäävät energiaa ja tehdään tutkimusmatka esivaihdevuosiin. Tutustu kaikkiin uutuuksiin Kirja-verkkokaupassa ja löydä uutta luettavaa!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Tietokirjauutuuksia 📚
Maaliskuun tietokirjauutuuksissa päästään uppoutumaan kisapappi Leena Huovisen muistelmiin ja mieskuoro Semmareiden tapahtumarikkaaseen historiaan. Minea Blomqvistin ja Ronnie O'Sullivanin elämäkerroissa avataan tapahtumia urheilusaavutusten taustalla. Lisäksi tutustutaan kuuteen aineeseen, jotka lisäävät energiaa ja tehdään tutkimusmatka esivaihdevuosiin. Tutustu kaikkiin uutuuksiin Kirja-verkkokaupassa ja löydä uutta luettavaa!
Osta tästä
# Muistelmia ja elämäkertoja
Suorituksesta vapaa alue
Suorituksesta vapaa alue on Leena Huovisen muistelmateos, jossa on syvää ja samalla rohkeaa pohdintaa ihmisyydestä, tästä ajasta ja elämästä huippu-urheilun ja yliopiston maailmassa. Leena Huovinen toimii Helsingin yliopistossa opiskelijoiden ja henkilökunnan pappina. Lisäksi hän on kisapappi, joka on ollut tukemassa urheilijoita ja muita joukkueen jäseniä kymmenissä arvokisoissa kahden vuosikymmenen ajan. Työssään sekä yliopiston että huippu-urheilun maailmassa hän on kiinnostavalla aitiopaikalla näkemässä, mihin tulevaisuuden Suomi on suuntaamassa.
##### 28,90 € #####
Tilaa tästä
Semmarit
Miten ryhmä laulutaidottomia opiskelijoita loi 35 vuotta jatkuneen musiikki-ilmiön. Seminaarinmäen mieslaulajat paljastaa kaiken, mitä et olisi koskaan halunnut tietää! Kuten sen, miksi laulajat venyttelivät kalsareissaan pohjalaisen huonekaluliikkeen näyteikkunassa tai myivät omien levyjensä piraattiversioita Ladan takakontista. Entä kuka jäsenistä unohti koko omaisuutensa Saksaan ja miksi ykkösbasso pakeni rajavartijaa pelkkä revitty jätesäkki housuinaan? Entiset ja nykyiset semmarit katsovat taustapeiliin ja käyvät läpi vuosiaan suomalaisen viihdehistorian suossa.
##### 29,90 € #####
Tilaa tästä
# Urheiluaiheisia kirjoja
Minea Blomqvist
Golfin maailmanhuippujen haastajaksi sensaatiomaisesti 2000-luvun alussa kivunnut Minea “Minni” Blomqvist-Kakko kertoo avoimesti urastaan sekä valinnoista ja uhrauksista, jotka hän teki matkalla kohti tähteyttä. Minea Blomqvist hätkähdytti tulokaskaudellaan 2004 British Openissa pelaamalla major-turnausten kierrostulosten kaikkien aikojen ennätyksen, 62 lyöntiä (–10). Nuoren tähden menestys, aurinkoinen olemus ja räiskyvät, tunteikkaat haastattelut nostivat Minnin arvostuksen fanien, median ja kisajärjestäjien keskuudessa valtaviin mittasuhteisiin ympäri maailman.
##### 30,90 € #####
Tilaa tästä
Murtumaton
Murtumaton on kiehtova kuvaus Ronnie O’Sullivanin uran huippuhetkistä ja synkimmistä laaksoista sekä miehestä urheilusaavutusten taustalla. Samalla se on rehellinen kertomus niistä uhrauksista, joita menestys on häneltä vaatinut. Ronnie oli snookerin ihmelapsi, joka siirtyi ammattilaiseksi 16-vuotiaana ja voitti ensimmäisen ranking-turnauksensa kaikkien aikojen nuorimpana pelaajana. Elämää varjostivat kuitenkin itselle asetetut ylisuuret paineet, nuorella iällä koetut molempien vanhempien vankilatuomiot sekä vaikea päihderiippuvuus. Toimitukset alkaen 28.3.2025.
##### 29,90 € #####
Ennakkotilaa
# Terveys- ja hyvinvointikirjoja
Kuusi ainetta joista saat lisää energiaa
Valjasta käyttöösi enemmän elinvoimaa ja ala elää täysillä! Vaivaako sitkeä iltapäiväväsymys, tai eikö viikonloppuisin ole virtaa hauskanpitoon? Kuluttava ja kiireinen elämä vaatii veronsa, mutta kun tuntee niksit, on elämästä mahdollista saada paljon enemmän elinvoimaa käyttöönsä. David JP Phillips jatkaa edellisen menestyskirjansa jälkeen hyvinvoinnin teemoilla ja kertoo nyt, kuinka valjastetaan enemmän energiaa käyttöön ja eletään virkeämpää ja onnellisempaa elämää. Teos toimii loistavana arjen käsikirjana, ja siitä on hyötyä ihan jokaiselle. Toimitukset alkaen 26.3.2025.
##### 27,90 € #####
Tilaa tästä
Menologeja - Tutkimusmatka esivaihdevuosiin
On aika muuttaa sitä, miten puhumme vaihdevuosista. Mitä vaihdevuodet ovat ja miksi ne eivät tunnu ulottuvan kolme–nelikymppisten tietoisuuteen? Miten on mahdollista huomata esivaihdevuosi-iässä, ettei tiedä vaihdevuosista oikein mitään, vaikka juuri silloin koetaan suuria muutoksia? Entä miksi koko termi kantaa mukanaan niin suurta ankeuden taakkaa? Parhaassa (työ)iässä oleva, hädin tuskin keski-ikäinen toimittaja lähtee ottamaan selvää, voiko menettämisen ja kuumien aaltojen narratiivista siirtyä muutoksen mahdollisuuksiin. Toimitukset alkaen 26.3.2025.
##### 30,90 € #####
Tilaa tästä
# Retkeily- ja matkailukirjoja
Pohjois-Lapin retkeilyreitit
Pohjois-Lapin retkeilyreitit opastaa lukijan tarkkojen reittikuvausten ja havainnollistavien kuvien avulla pohjoisen Lapin retkeilyreiteille, olipa sitten liikkeellä jalkapatikassa tai maastopyörällä. Teos esittelee 125 reittiä Pohjois- ja Tunturi-Lapin alueella, ja reittikuvausten ohessa tarjotaan kiintoisaa yleistietoa alueen erikoisuuksista. Reittien pääpaino on yhä suositummassa maastopyöräilyssä, mutta reitit voi kulkea myös jalan.
##### 25,90 € #####
Tilaa tästä
Lissabon - Tripsteri matkaopas 2025
TRIPSTERI LISSABON -matkaopas auttaa täydellisen reissun suunnittelussa. Opas esittelee Lissabonin parhaat ravintolat, kiinnostavimmat nähtävyydet ja ostospaikat. Mukana on myös paljon paikallisten suosimia paikkoja, joita et välttämättä muuten löytäisi. Oppaan avulla pääset tutustumaan myös maan historiaan, portugalilaiseen mentaliteettiin, kioskikulttuuriin ja fado-musiikkiin. Toimitukset alkaen 26.3.2025.
##### 21,90 € #####
Tilaa tästä
# Luontoaiheisia kirjoja
Suomen linnut - Suuri lintukirja
Suomen linnut - Suuri lintukirja on ajantasaisen ja luotettavan lintutiedon aarreaitta! Suomen linnut - Suuri lintukirja on perinpohjaisin käsikirja Suomen linnustosta. Kirjaan on koottu ainutkertaisen tarkat tiedot kaikista Suomessa pesivistä ja läpimuuttavista lintulajeista sekä vakiintuneista harvinaisuuksista. Jokaisesta lajista on lukuisia valokuvia ja selkeät tuntomerkit, myös sukupuolen ja iän tunnistamiseksi. Kartta esittää kesä- ja talviaikaisen levinneisyyden sekä paritiheyden vaihtelun eri osissa Suomea. Toimitukset alkaen 22.3.2025.
##### 34,90 € #####
Osta tästä
Muodonvaihdoksia ihmettelemässä
Munasta toukaksi, toukasta koteloksi, kotelosta aikuiseksi hyönteiseksi - jokaisessa vaiheessa täysin toiseksi muuttuen. Muodonvaihdoksen myötä monista maassa möyrivistä ja vesissä lymyilevistä otuksista tulee lumoavia lentotaitureita. Tämä tieto- ja kuvateos esittelee erilaisia muodonvaihdoksia ja selittää, miksi hyönteisille ja osalle muista eläimistä on kehittynyt näin erikoinen tapa muuttaa muotoaan. Kirjasta löytyvät niin hupsuimmat komediahahmot, hurjimmat hirviöt, viehkoimmat vipeltäjät kuin kimaltavat kaunottaret.
##### 32,90 € #####
Osta tästä
# Yhteiskunnallisia kirjoja
Pohjois-Koreassa vain Johtaja on korvaamaton
Yksikin väärä liike voi syöstä taisteluun olemassaolosta. Rankkoja tositarinoita pohjoiskorealaisten ja maassa oleskelleiden kohtaloista – ja heidän pakoyrityksistään. Monet ovat asettaneet henkensä alttiiksi päästäkseen Pohjois-Koreasta pois, kun olot ovat muodostuneet kestämättömiksi nälänhädän ja arkielämän terrorisoinnin takia. Teos kertoo kauhistuttavista, värikkäistä ja hurjista kohtaloista. Pohjois-Koreasta paenneiden kertomukset pakomatkojen raskaista koettelemuksista nostattavat hiukset pystyyn.
##### 29,90 € #####
Tilaa tästä
Yhdysvaltain idea
Palkitun asiantuntijan ajankohtainen teos jäljittää Yhdysvaltain ideaa ja sen toteutumista. Yhdysvaltoja perustettaessa 1700-luvun lopulla ajatuksena oli luoda sen ajan eurooppalaisista kuningaskunnista selvästi poikkeava valtio, jonka perusperiaateisiin kuuluvat ihmisten välinen tasa-arvoisuus, tasavaltalaisuus, vapaus ja demokratia. Onnistuttiinko tässä?Alusta saakka Yhdysvaltain ideaan on kuulunut myös kasvu ja laajeneminen. Yhdysvaltain idea pohtii maan yhteiskunnallisen järjestelmän rakenteita ja rakentumista. Toimitukset alkaen 25.3.2025.
##### 30,90 € #####
Ennakkotilaa
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste